A4-0411/96

Ψήφισμα σχετικά με την ανακοίνωση της Επιτροπής στον τομέα της ενημέρωσης των εργαζομένων και της διαβούλευσης με αυτούς (CΟΜ(95)0547 -C4-0538/95)

Το Ευρωπαϊκό Κοινοβούλιο,

- έχοντας υπόψη την «Ανακοίνωση της Επιτροπής στον τομέα της ενημέρωσης των εργαζομένων και της διαβούλευσης με αυτούς» (COM(95)0547 - C4-0538/95),

- έχοντας υπόψη την πρόταση σχετικά με ένα γενικό ευρωπαϊκό νομοθετικό πλαίσιο για την ενημέρωση των εργαζομένων και τη διαβούλευση με αυτούς σε εθνικό επίπεδο (ελάχιστες προδιαγραφές),

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Νομικών Θεμάτων και Δικαιωμάτων των Πολιτών (A4-0411/96),

A. λαμβάνοντας υπόψη ότι πρέπει να καταβληθούν προσπάθειες που θα συμβάλλουν στην απεμπλοκή διαφόρων ευρωπαϊκών νομοθετικών διαδικασιών που αφορούν την ενημέρωση των εργαζομένων, τη διαβούλευση και τη συνεργασία με αυτούς καθώς και τη συμμετοχή τους στη λήψη των αποφάσεων,

Β. λαμβάνοντας υπόψη ότι η θέσπιση του καταστατικού μιας «Eυρωπαϊκής Aνωνύμου Eταιρίας» είναι ιδιαίτερα σημαντική, λ.χ. για την ανταγωνιστικότητα της οικονομίας της Ευρωπαϊκής Ένωσης, και ότι το καταστατικό αυτό θα πρέπει να διαμορφωθεί κατά τέτοιο τρόπο ώστε να είναι επίσης ελκυστικό για τις ΜΜΕ,

Γ. λαμβάνοντας υπόψη ότι δεν θα πρέπει να υπάρχει καμία μορφή ευρωπαϊκής εταιρίας που να μην περιλαμβάνει κανόνες για τα δικαιώματα συμμετοχής των εργαζομένων σε οικονομικές δραστηριότητες και χωρίς να συνεπάγεται την εφαρμογή της οδηγίας 94/45/EK για την Ευρωπαϊκή Επιτροπή Επιχείρησης ((ΕΕ L 254 της 30.9.1994, σελ. 64)),

Δ. λαμβάνοντας υπόψη ότι κατά τη Διακυβερνητική Διάσκεψη θα πρέπει να αποφασιστεί η εφαρμογή της διαδικασίας λήψεως αποφάσεων με ειδική πλειοψηφία σε ζητήματα που αφορούν την εκπροσώπηση σε επίπεδο διοίκησης (συμμετοχή των εργαζομένων κατά τη λήψη αποφάσεων), σύμφωνα με τη συμφωνία για την κοινωνική πολιτική (Πρωτόκολλο αριθ. 14 στη Συνθήκη για την Ευρωπαϊκή Ένωση),

Ε. λαμβάνοντας υπόψη ότι η προαναφερθείσα ανακοίνωση της Επιτροπής αποτελεί σημαντική συμβολή στη συζήτηση για το δικαίωμα συμμετοχής των εργαζομένων, ακόμη και σε περίπτωση που δεν είναι δυνατόν να θεωρηθεί αποδεκτή καμία από τις δυνατότητες επιλογής που αναφέρει,

ΣΤ. λαμβάνοντας υπόψη ότι η δεύτερη επιλογή που αναφέρεται στην ανακοίνωση εξακολουθεί να είναι τόσο ασαφής ώστε δεν ανταποκρίνεται στις προσδοκίες που σχετίζονται με τις εθνικές παραδόσεις, την συμμετοχή των εργαζομένων στη λήψη αποφάσεων και την οικονομική πρόοδο,

Ζ. λαμβάνοντας υπόψη ότι τόσο η οδηγία για την «Ευρωπαϊκή Επιτροπή Επιχείρησης» που περιορίζεται στα ζητήματα της ενημέρωσης των εργαζομένων και της διαβούλευσης με αυτούς, όσο και μια γενική κοινοτική ρύθμιση πλαισίου που πρόκειται να θεσπιστεί, σχετικά με την ενημέρωση των εργαζομένων και τη διαβούλευση με αυτούς σε εθνικό επίπεδο υποκαθιστούν απλώς διατάξεις για την οικονομική συμμετοχή σε επίπεδο επιχειρήσεων (οικονομικού ομίλου επιχειρήσεων) ή στα προβλεπόμενα από το εταιρικό δίκαιο όργανα των επιχειρήσεων,

1. θεωρεί ως προϋπόθεση για την ανάληψη κοινοτικής πρωτοβουλίας τη γνωστοποίηση των ήδη ισχυουσών ρυθμίσεων στα επί μέρους κράτη μέλη για τη συμμετοχή των εργαζομένων, διαπιστώνει ότι η ανακοίνωση δεν περιλαμβάνει σχετική ανάλυση[semigr ]

2. εκφράζει τη λύπη του για το γεγονός ότι η Ευρωπαϊκή Επιτροπή δεν συμβουλεύθηκε τους κοινωνικούς εταίρους σε ευρωπαϊκό επίπεδο πριν να προβεί στην έγκριση της ανακοίνωσης,

3. υποστηρίζει, συνεπώς, τις εργασίες της ομάδας εμπειρογνωμόνων ανωτάτου επιπέδου που συνέστησε η Επιτροπή με εκπροσώπους των κοινωνικών εταίρων προκειμένου να διευκρινιστεί μέσω συγκριτικής μελέτης το νομικό καθεστώς και η σημερινή κατάσταση στα κράτη μέλη της Ευρωπαϊκής Ένωσης όσον αφορά την ενημέρωση των εργαζομένων, τη διαβούλευση και τη συνεργασία με αυτούς καθώς και τη συμμετοχή τους στη λήψη αποφάσεων[semigr ]

4. αναμένει από την εν λόγω ομάδα εμπειρογνωμόνων να διευκρινίσει το ρόλο που διαδραματίζει η Ευρωπαϊκή Επιτροπή Επιχείρησης στο γενικό πλαίσιο της συμμετοχής στη λήψη αποφάσεων, και εάν, μετά από ορισμένα χρόνια παγιωμένης τακτικής, θα μπορεί να μετάσχει σε διαπραγματεύσεις για τον καθορισμό του προτύπου συμμετοχής στη λήψη αποφάσεων της Ευρωπαϊκή Εταιρίας[semigr ]

5. συνιστά στην ομάδα εμπειρογνωμόνων ανωτάτου επιπέδου να εξετάσει εάν το καταστατικό της Ευρωπαϊκής Εταιρίας είναι δυνατόν να προβλέπει διαπραγματευτικές δυνατότητες μεταξύ της διοίκησης των επιχειρήσεων και των εκπροσώπων και συνδικαλιστικών οργανώσεων των εργαζομένων τους, με καθορισμένο αριθμό ζητημάτων προς διαπραγμάτευση, και την υποχρέωση να επιτευχθεί σύγκλιση απόψεων[semigr ]

6. συμφωνεί απόλυτα με την άποψη της Οικονομικής και Κοινωνικής Επιτροπής ((Γνωμοδότηση: ΕΕ C 212 της 22.7.1996, σελ. 36)) ως προς το ότι πριν αναληφθεί μια νέα ευρωπαϊκή πρωτοβουλία θα πρέπει να υποβληθεί μια συγκριτική μελέτη του «κοινωνικού διαλόγου» στην Ευρωπαϊκή Ένωση, στο πλαίσιο του οποίου θα έπρεπε να αποφασιστεί εάν θα ήταν δυνατό και σκόπιμο να θεσπιστεί σε εθνικό επίπεδο μια ευρωπαϊκή ρύθμιση πλαισίου βάσει συμφωνίας μεταξύ των κοινωνικών εταίρων και σύμφωνα με τις διατάξεις του κοινωνικού πρωτοκόλλου[semigr ]

7. υποστηρίζει την άποψη ότι οι ακόλουθες διαδικαστικές αρχές που προβλέπονται στην οδηγία για την Ευρωπαϊκή Επιτροπή Επιχείρησης θα μπορούσαν να διαδραματίσουν σημαντικό ρόλο στην κατάρτιση ενός προτύπου συμμετοχής στην Ευρωπαϊκή Εταιρία: ευελιξία, διαπραγματευτικές λύσεις, ελάχιστες προδιαγραφές[semigr ]

8. αναμένει ότι η Επιτροπή θα προτείνει, βάσει των πορισμάτων της ομάδας εμπειρογνωμόνων και μετά την ενδεχόμενη αποτυχία των διαπραγματεύσεων μεταξύ των κοινωνικών εταίρων, τις βασικές προϋποθέσεις για τη συμμετοχή των εργαζομένων που θα λαμβάνουν υπόψη τα σχετικά αιτήματα του Κοινοβουλίου και θα επιτρέπουν δυνατότητες ευελιξίας ούτως ώστε να είναι δυνατό να καθορίζονται σε επίπεδο θυγατρικών εταιριών, και ενδεχομένως σε επίπεδο κονσέρν, οι διαδικασίες και οι ρυθμίσεις που διέπουν τη συνεργασία και τη συμμετοχή στη λήψη αποφάσεων, με ενδεχόμενες λεπτομερέστερες διατάξεις σε επίπεδο επιχειρήσεων, και αναμένει ότι οι ρυθμίσεις και διαδικασίες που θα καθορισθούν θα λαμβάνονται υπόψη στα διάφορα πρότυπα ενημέρωσης των εργαζομένων και διαβούλευσης με αυτούς, τα οποία έχουν θεσπιστεί στα κράτη μέλη, καθώς και εκεί όπου είναι αναγκαίο με την ειδική κατάσταση των μικρών επιχειρήσεων[semigr ]

9. αναμένει από την Επιτροπή να προτείνει διατάξεις που θα καθιστούν υποχρεωτική τη συνεργασία μεταξύ εργοδοτών και εργαζομένων στις πολυεθνικές ευρωπαϊκές επιχειρήσεις (ενημέρωση, διαβούλευση και συμμετοχή στη λήψη αποφάσεων)[semigr ]

10. επισημαίνει ότι ο καθορισμός των δικαιωμάτων συμμετοχής στις οικονομικές δραστηριότητες των επιχειρήσεων δεν πρέπει να συνεπάγεται την επιβεβλημένη μεταφορά ενός προτύπου συμμετοχής, που ισχύει σε ένα ή σε λίγα κράτη μέλη, στα υπόλοιπα κράτη μέλη της Κοινότητας («εξαγωγή ενός εθνικού προτύπου»)[semigr ]

11. προσδίδει, ωστόσο, ιδιαίτερη σπουδαιότητα στη διαπίστωση ότι η θέσπιση ενός ευρωπαϊκού καταστατικού δεν πρέπει, σε καμία περίπτωση, να συντελέσει στην παράκαμψη των διατάξεων περί συμμετοχής εκ μέρους των επιχειρήσεων με τη βοήθεια ενός ευρωπαϊκού νομοθετικού μηχανισμού («εγκατάλειψη του συστήματος συμμετοχής στη λήψη αποφάσεων»)[semigr ]

12. προτείνει, ως ελάχιστο κανόνα σε περίπτωση διττών συστημάτων, την εκπροσώπηση των εργαζομένων στο διοικητικό συμβούλιο των επιχειρήσεων και, στην περίπτωση ενός μόνο συστήματος, τη σύσταση φορέα που θα αποφασίζει από κοινού με τη διοίκηση των επιχειρήσεων σχετικά με δυνατότητες συμμετοχής σε οικονομικές δραστηριότητες και σχετικά με την υποχρέωση των εργοδοτών να διαπραγματεύονται ως προς αποφάσεις που αφορούν τους εργαζομένους[semigr ]

13. θεωρεί τους συνεταιρισμούς ως τμήμα του κοινωνικού κινήματος και, για το λόγο αυτό, θεωρεί σκόπιμο να καθοριστούν κατάρχήν οι κανόνες περί συμμετοχής στο καταστατικό του ευρωπαϊκού συνεταιρισμού[semigr ]

14. συνιστά να προβλεφθούν οι αυστηρότερες διατάξεις περί συμμετοχής μόνο σε ευρωπαϊκούς συνεταιρισμούς με εργατικό δυναμικό που υπερβαίνει έναν ορισμένο αριθμό ατόμων (λ.χ. 500 εργαζόμενοι)[semigr ]

15. είναι της άποψης ότι πρέπει να γίνεται σαφής διάκριση μεταξύ του δικαιώματος στην ενημέρωση και διαβούλευση, όπως προβλέπεται στην οδηγία για τη σύσταση μιας ΕΕΕ, του δικαιώματος σε ενημέρωση, διαβούλευση και διαπραγμάτευση, όπως προβλέπεται στην οδηγία 75/129/ΕΟΚ ((ΕΕ L 48 της 22.2.1975)) σχετικά με τις συλλογικές απολύσεις και στην οδηγία 77/187/ΕΟΚ ((ΕΕ L 61 της 5.3.1977)) σχετικά με τη μεταφορά επιχειρήσεων και του δικαιώματος συμμετοχής των εργαζομένων στη λήψη αποφάσεων, όπως προβλέπεται στις προτάσεις όσον αφορά την Ευρωπαϊκή Ανώνυμο Εταιρία ((ΕΕ C 176 της 8.7.1991)), τον Ευρωπαϊκό Συνεταιρισμό ((ΕΕ C 236 της 31.8.1993, σελ. 17 και 36)), την Ευρωπαϊκή εταιρεία αλληλασφάλισης ((ΕΕ C 236 της 31.8.1993, σελ. 40 και 56)) και την Ευρωπαϊκή Ένωση Κοινωνικής Αλληλεγγύης ((ΕΕ C 236 της 31.8.1993, σελ. 1 και 14))[semigr ]

16. είναι της άποψης ότι η δημιουργία ορισμένων μορφών της ευρωπαϊκής εταιρείας πρέπει να είναι αλληλένδετα συνδεδεμένη με τη θέσπιση ρυθμίσεων όσον αφορά τη συνεργασία και τη συμμετοχή των εργαζομένων στη λήψη των αποφάσεων καθώς και με τη μεταφορά της οδηγίας για την Ευρωπαϊκή Επιτροπή Επιχειρήσεων σε εθνικό επίπεδο[semigr ]

17. καλεί την Επιτροπή να προβεί, επίσης, χωρίς αναβολή στην εκπόνηση πρότασης οδηγίας για ελάχιστους κανόνες όσον αφορά την ενημέρωση των εργαζομένων και τις διαβουλεύσεις με αυτούς στις επιχειρήσεις τους στα κράτη μέλη της Ευρωπαϊκής Ένωσης και να συνεχίσει τις εργασίες της για την αξιολόγηση της εφαρμογής της οδηγίας για την ΕΕΕ, με σκοπό τη βελτίωσή της, και μάλιστα κατόπιν διαβουλεύσεων με τους κοινωνικούς εταίρους[semigr ]

18. καθιστά σαφές ότι η συνεργασία και η συμμετοχή των εργαζομένων και των συνδικαλιστικών τους οργανώσεων στη λήψη αποφάσεων των επιχειρήσεων, ως τμήμα του ευρωπαϊκού κοινωνικού προτύπου, αποτελεί θετικό παράγοντα για τις επιχειρήσεις μας[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, την Οικονομική και Κοινωνική Επιτροπή και τους ευρωπαίους κοινωνικούς εταίρους.